Vapaaehtoistyön kerho VARES

Koulumme 8- ja 9-luokkalaisille järjestetään vapaaehtoistyön kerho, johon sisältyy 9 tuntia koulutusta sekä 18 tuntia konkreettista vapaaehtoistyötä. Vapaaehtoistyötä tehdään pääosin ohjatusti opettajien kanssa yhdessä. Mukaan voi sisällyttää maksimissaan 5 tuntia omaa vapaaehtoistyötä. Tänä lukuvuonna muun muassa talkoilemme Nälkäpäiväkeräyksen hyväksi, teemme Ikioma-kirjoja ohjatusti, osallistumme MLL:n Autetaan leipomalla-keräykseen sekä tapaamme maahanmuuttajaluokan oppilaita. Joulun aikaan ilahdutamme vanhuksia mahdollisuuksien mukaan. Myös ukrainalaisten auttamistyö on mukana kerhon toiminnassa. Oppilaiden ehdottamia auttamiskohteita sisällytetään aina mukaan mahdollisuuksien mukaan.

Opettajat: Hellevi Kupila ja Aune Lassila